Lav et referat af nedenstående tekst:

Tekst:
Deltagere fra hele landet var i weekenden i Aggersborg for at fremvise, sælge og formidle gamle håndværksformer. De har brugt weekenden på at leve og arbejde som vikingerne gjorde. Deltagerne sætter en ære i at lave alt bunden også selvom det kan være noget besværligt. - Det er bare så fascinerende, og hvis man bliver optaget af noget, så kan man jo bare ikke lade være, fortæller Jens Jørgen Olesen, der er en af deltagerne til weekendens arrangement. Der er ikke mange før Jens Jørgen, der har beskæftiget sig med at lave jern efter vikingetidens metoder. Så han har måttet lære af sine egne fejl. Han har for længst fået metoderne ind under huden, så nu er han begyndt at udfordre sig selv: - Vi kan jo godt bruge det samme materiale hele tiden, men det tilfredsstiller jo ikke vores nysgerrighed. Det der med at prøve at finde ud af, hvordan skal den her malm bruges. Det der malm vi brugte i går, det er fra Irland af og det er så godt, at det kan næsten bare ligge i solen og så bliver det til jern, siger Jens Jørgen Olesen. Selvom vejret var lidt gråt, så var der masser af farver at finde. - Det, du køber, det er masseproduceret, og det kan alle bare gå ud og købe. Jeg kan ikke lave den samme farve to gange, hvilket også vil sige, at alle produkter jeg har, er unikke, fortæller Maria Kjær, der er naturfarver. Interesse for hele familien Passionen for vikingehåndværk står han ikke alene med. Til weekendens træf har han fået følgeskab af sin kæreste og hendes børn, der også bidrager med smykkehåndværk. - Det er rigtig hyggeligt. Det er hyggeligt at være sammen alle sammen, og det er hyggeligt at være udenfor og hyggeligt at se, hvad de andre laver. Vi har været meget rundt at kigge på, hvad de andre kan af håndværk, fortæller Jens Jørgen Olesens kæreste Karin Hertz Gerlach fra Skørping. Jens Jørgen Olesen er glad for, at han kan give håndværket videre. - Det er fascinerende at kunne få lov til at vise det til og lære nye generationer op i et, så de ikke skal starte på bar bund som jeg mere eller mindre gjorde det, siger Jens Jørgen Olesen.

Referat:
Weekendens vikingetræf i Aggersborg tiltrak danskere fra hele landet, der ville prøve at leve og arbejde, som vikingerne gjorde det.